Document ID: /roh_data/filtered/fineweb-2-filterrobots_roh.jsonl.gz/3351

Lucerna ha gudagnà per l'emprima giada a chasa en questa stagiun. Cunter l'FCZ ha il club da Markus Babbel gudagnà cun 1:0.Lucerna ha uschia tuttina blers puncts sco YB (18 pcts) ed è sin plazza 4.
Vaduz ha fatg in pass enavant sin plazza 7 cun 9 puncts. Sion resta sin plazza 5 cun 14 puncts. Turitg, Thun e Lugano han tuts 7 puncts ed èn sin las ultimas plazzas da la tabella.
Premiera per Bjarnason
Ier saira ha l'FC Basilea festivà la 9avla victoria da questa stagiun. Il campiun svizzer ha gudagnà a chasa cun 3:1 cunter Lugano. Luca Zuffi ha sajettà dus gols ed ina premiera hai dà per l'Islandais Birkir Bjarnason, el ha sajettà ses emprim gol per l'FCB.
En il segund gieu d'ier saira han GC e l'FC Son Gagl giugà pari 1:1. En la tabella ha uschia l'FC Basilea engrondì l'avantatg sin GC sin 6 puncts.
RR novitads 16:00